కార్తీక్ మెయ్యప్పన్

కార్తీక్ పళనియపన్ మెయ్యప్పన్ (జననం 8 అక్టోబర్ 2000) భారతదేశంలో జన్మించిన క్రికెటర్, ఆయన యునైటెడ్ అరబ్ ఎమిరేట్స్ జాతీయ క్రికెట్ జట్టు తరపున కుడిచేతి లెగ్ స్పిన్ బౌలర్‌గా ఆడాడు. ఆయన 2019లో యుఎఇ తరపున తన వన్డే ఇంటర్నేషనల్  అరంగేట్రం చేసి 2020 అండర్-19 క్రికెట్ ప్రపంచ కప్‌లో యుఎఇకి ప్రాతినిధ్యం వహించాడు. మెయ్యప్పన్ యుఎఇ జట్టు తరపున హ్యాట్రిక్ సాధించిన తొలి యుఎఇ ఆటగాడిగా చరిత్ర సృష్టించాడు; ఆ హ్యాట్రిక్ టి 20 ప్రపంచ కప్‌లో యుఎఇ ఆటగాడు సాధించిన మొదటి హ్యాట్రిక్, ఐసిసి పూర్తి సభ్యునిపై ఐసిసి అసోసియేట్ సభ్యుడు సాధించిన మొదటి హ్యాట్రిక్. 

వ్యక్తిగత జీవితం
మెయ్యప్పన్ భారతదేశంలోని చెన్నైలో జన్మించాడు. ఆయన చెన్నై, అబుదాబి & దుబాయ్‌లలో పెరిగాడు, తరువాత అతని కుటుంబం 2012 లో దుబాయ్‌లో శాశ్వతంగా స్థిరపడింది. ఆయన తన యూఏఈ సహచరుడు ఆర్యన్ లక్రాతో కలిసి జెబెల్ అలీలోని ది వించెస్టర్ స్కూల్‌లో చదివాడు.  

కెరీర్
మెయ్యప్పన్ శ్రీలంకలో జరిగిన 2019 ఏసీసీ అండర్-19 ఆసియా కప్‌లో యునైటెడ్ అరబ్ ఎమిరేట్స్ జాతీయ అండర్-19 క్రికెట్ జట్టుకు కెప్టెన్‌గా వ్యవహరించాడు, బంగ్లాదేశ్‌లో జరిగిన 2018 ఏసీసీ అండర్-19 ఆసియా కప్‌లో కూడా ఆడాడు.

ఆయన డిసెంబర్ 2019లో యునైటెడ్ అరబ్ ఎమిరేట్స్ ట్రై-నేషన్ సిరీస్ కోసం వన్డే ఇంటర్నేషనల్ జట్టులో చోటు దక్కించుకున్నాడు. ఆయన డిసెంబర్ 8న యునైటెడ్ స్టేట్స్‌తో జరిగిన వన్డేలో ఆడాడు. అదే నెల తరువాత ఆయన 2020 అండర్-19 క్రికెట్ ప్రపంచ కప్ కోసం యూఏఈ జట్టులో చోటు దక్కించుకున్నాడు.  ఆయన డిసెంబర్ 2020లో ఎమిరేట్స్ క్రికెట్ బోర్డు ద్వారా ఏడాది పొడవునా పార్ట్-టైమ్ కాంట్రాక్ట్ పొందిన పది మంది క్రికెటర్లలో ఒకడు. 

ఆయన అక్టోబర్ 2021లో సమ్మర్ టీ20 బాష్ టోర్నమెంట్ కోసం యూఏఈ ట్వంటీ20 అంతర్జాతీయ జట్టులో చోటు దక్కించుకున్నాడు. ఆయన 2021 అక్టోబర్ 8న ఐర్లాండ్‌తో జరిగిన టీ20ఐ మ్యాచ్‌లో యూఏఈ తరపున అరంగేట్రం చేశాడు.

మెయ్యప్పన్ ఆస్ట్రేలియాలో జరిగే 2022 ఐసీసీ పురుషుల టీ20 ప్రపంచ కప్ కోసం యూఏఈ జట్టులో అతనికి చోటు లభించింది. శ్రీలంకతో జరిగిన టోర్నమెంట్ గ్రూప్ దశలో తన జట్టు రెండవ మ్యాచ్‌లో భానుక రాజపక్స , చరిత్ అసలంక & శ్రీలంక కెప్టెన్ దాసున్ షనకలను అవుట్ చేయడం ద్వారా హ్యాట్రిక్ సాధించాడు. ఇది యూఏఈ ఆటగాడు చేసిన మొదటి టీ20ఐ  హ్యాట్రిక్, టీ20 ప్రపంచ కప్‌లో ఐదవది, ఐసీసీ పూర్తి సభ్యునిపై ఐసీసీ అసోసియేట్ సభ్యుని నుండి ఆటగాడు చేసిన మొదటిది.
మూలాలు

వర్గం:1996 జననాలు
వర్గం:జీవిస్తున్న ప్రజలు
వర్గం:యునైటెడ్ అరబ్ ఎమిరేట్స్ క్రికెట్ క్రీడాకారులు